《僦居》
明代·黄周星

天空海阔竟何如，此日英雄且僦居。击筑市中谁进酒，赁舂庑下自钞书。

一春风雨牛衣老，十载江湖马肆虚。输却云门行脚汉，竹烟松月总精庐。

作者简介：（1611—1680）明末清初江南上元人，早年育于湘潭周氏，冒姓周，字景虞，号九烟。明崇祯十三年进士，授户部主事。明亡不仕，自称黄人，字略似，号半非，别号圃庵、汰沃主人、笑苍道人。寄寓南浔马家巷。工诗文、书画、篆刻。康熙十九年端午节，在南浔投水自杀。著有《刍狗斋集》、《梦史》、《圃庵诗集》、《百家姓编》、《人天乐传奇》等。